**KATOLIČKA OSNOVNA ŠKOLA**

 **U POŽEGI**

Ulica pape Ivana Pavla II. 6 rujan 2014.

**IZVANNASTAVNE AKTIVNOSTI**

**za učenike V. i VI. razreda**

**TERMINI IZVANNASTAVNE AKTIVNOSTI:** U dogovoru s učiteljem.

1. ***NOVINARSKA DRUŽINA „MLADI NOVINARI“***

VODITELJ: Vjekoslav Marić

U našoj školi, gotovo od njena osnutka, djeluje novinarska družina u kojoj stvaraju, igraju se i uče mladi novinari. Mladi novinari su učenici koji su voljni odvojiti dio svojega slobodnog vremena za istraživanje, pisanje, a sukladni s tim, i objavljivanje informacija vezanih uz život Škole, ali i izvan nje bilo na mrežnim stranicama Škole bilo u školskom listu.

U potrazi za zanimljivim informacijama mladi novinar postaje pravi istražitelj, a katkada i detektiv. Zato se novinarski posao smatra iznimno zanimljivim, jer se kod učenika razvija mudrost, hrabrost, snalažljivost i domišljatost. Učenike se uči da novinar uvijek mora pažljivo gledati i slušati kako mu ne bi promaknula informacija koja bi mogla poslužiti kao temelj dobre priče. Većina informacija je već negdje zabilježena, stoga mladi novinar mora biti strpljiv i uporan u listanju, traženju, iščitavanju. Mladi novinar mora mnogo čitati kako bi se informirao i usavršavao stil pisanja. Mora se znati služiti rječnikom i gramatikom.

Novinarska družina Katoličke osnovne škole u Požegi zadužena je za izdavanje dva broja ili jednog dvobroja školska lista „Emanuel“ tijekom školske godine. Ciljana skupina su učenici viših razreda, njih desetak.

1. ***LITERARNO-RECITATORSKA GRUPA***

VODITELJ: Romana Thür

Ova izvannastavna aktivnost realizirana je jedanput tjedno po jedan školski sat. Na nju se po želji uključuju učenici petih i šestih razreda. Rad se odvija u dva pravca – obrađuju se teoretske teme iz teorije književnosti te govornih vrednota, a naglasak je na praktičnom krasoslovu i pisanju literarnih radova s analizom.Učenici obilježavaju sve važnije datume te surađuju sa školskim knjižničarom u šk. Listu te drugom dječjim časopisima.

NAMJENA: Učenici sudjeluju na brojnim literarnim natječajima – LIDRANO, DUHOVNO STVARALAŠTVO, NAZOR I MI, TIN I JA.

NAČIN REALIZACIJE: Individualni rad, rad u paru, skupni rad; učenici sudjeluju u školskim predstavama i priredbama.

SUDIONICI: Učenici od 5. i 6. razreda

VREMENIK: Tjedno jedan školski sat

1. ***LIKOVNA RADIONICA „STVARATELJI LIKOVNIH IDEJA“***

VODITELJ: Ivana Stjepić

CILJEVI AKTIVNOSTI: Razvijati stvaralačke potencijale učenika kroz različita likovna područja,likovne tehnike,oblike rada i njihovo međusobno prožimanje. Razvoj kreativnosti i stjecanje vještina u likovnom izražavanju. Estetsko uređenje prostora škole. Razvijati osjećaj za očuvanje prirode i okoliša, te zdravog načina života. Važnost timskog rada i suradnje, poticati samopouzdanje kod učenika.

NAMJENA: Produljivati stečena znanja na nov i inovativan način. Koristiti različite materijale,alate i tehnike. Sadržaj rada prilagođen potrebama tijekom školske godine.

Učenici bi imali priliku izložiti svoje radove.

NAČIN REALIZACIJE: Individualni rad, rad u paru, skupni rad.

SUDIONICI: Učenici 5. i 6. razreda.

VREMENIK: Tjedno jedan školski sat, te ovisno o događanjima u školi.

1. ***VJERONAUČNA GRUPA***

VODITELJ: vjeroučiteljica, vjeroučenici i vanjski suradnici

CILJEVI AKTIVNOSTI: razvijanje sposobnosti stvaralačkog izražavanja, osjetljivosti i

 otvorenosti povezivanja vjeronaučnih sadržaja i

 života,kreativnost i komunikativnost.

SVRHA AKTIVNOSTI: usvajanje sadržaja i primjena usvojenog u različitim životnim

 situacijama.

ZADACI AKTIVNOSTI: izgrađivanje vlastitih stavova i otvorenosti prema Bogu i

 bližnjima. Detaljno upoznavanje vjeroučenika sa

 vrijednostima kršćanskog života. Isusov život od rođenja do

 uskrsnuća. Razvijati svijest o potrebi dijeljenja i davanja s

 drugima. Korizma posebno vrijeme osjetljivosti za bližnjega.

NAČIN REALIZACIJE: rad u prostorima škole-članovi vjeronaučne grupe.

1. ***„MLADI TEHNIČARI“***

VODITELJ: Ivan Šarić

CILJEVI AKTIVNOSTI: Razvijanje tehnološkog i poduzetničkog načina mišljenja učenika te stjecanje i vježba primjene znanja. Obaveza učenika je redovit dolazak i aktivno sudjelovanje u svim vidovima rada grupe u koju se mogu uključiti u skladu sa svojim sposobnostima.

NAČIN REALIZACIJE: Učenici vježbaju tehničko crtanje i izrađuju tehničke tvorevine, te sudjeluju na natjecanjima iz tehničke kulture.

NAČIN KORIŠTENJA REZULTATA VRJEDNOVANJA: Vrednovat će se zalaganje učenika i njihovo aktivno sudjelovanje. Učenici mogu sudjelovati na natjecanjima iz tehničke kulture na školskoj, županijskoj i državnoj razini.

SUDIONICI: Učenici 6. razreda

VREMENIK: Tijekom školske godine predviđen je 1 sat tjedno